**შპს სკოლა XXI საუკუნის დირექტორის ანგარიში 2023-2024 სასწავლო წელს სკოლაში გაწეული საქმიანობის შესახებ**

 **ანგარიში**

 **ფინანსური საქმიანობის შესახებ**

2023 წელს მიღებულმა ერთობლივმა შემოსავალმა შეადგინა 57655,00 ლარი

აქედან : მოსწავლეთა ვაუჩერული დაფინანსება შეადგენს 24775,00 ლარს.

ქუთაისის მერიის მიერ სოც დაუცველი ბავშვების სწავლის საფასურის

ანაზღაურება შეადგენს 7200,00ლარს.

ქვეიჯარით გაცემული ფართის საიჯარო ქირა შედგენს 1680,00ლარს

მოსწავლეთა სწავლის საფასური შემონატანები შეადგენს 24000,00 ლარს.

არსებული ბიუჯეტიდან თანხებს გახარჯვა მოხდა შემდეგნაირად: გადახდილი

საიჯარო ქირა 24000,00 ლარი.

სამეურნეო და საკანცელარიო და ელჟურნალის ხარჯი- 9000,00 ლარი.

კომუნალური, ინტერნეტის და საიტის მომსახურების ხარჯი 2735,00ლარი

თანამშრომელთა ხელფასებზე გახარჯული იქნა 21710.00 ლარი .

ზემოთ აღნიშნული სამეურნეო ხარჯებიდან: ჩატარდა სხვადასხვა მცირედი

სარემონტო სამუშაოები, (ნაწილობრივ შეიცვალა ხის ფანჯრები ჩანაცვლდა

მეტალო პლასტმამსის ფანჯრებით).

სკოლის დირექტორი /ნ.რევიშვილი/

ბუღალტერი /ნ.გოგლიჩაძე/

 **შპს სკოლა XXI საუკუნის 2023-2024 სასწავლო წლის ანგარიში**

 **სასწავლო პროცესის მიმდინარეობის შესახებ**

წარმოგიდენთ სასწავლო პროცესის მიმდინარეობასთან დაკავშირებით 2023-2024 სასწავლო წლის ანგარიშს. 2023-2024 სასწავლო წელი მიმდინარეობდა მესამე თაობის ეროვნული სასწავლო გეგმისა და სასკოლო სასწავლო გეგმის შესაბამისად. კერძოდ ეროვნულ სასწავლო გეგმაში განხორციელებული ცვლილებები ასახულ იქნა სკოლის სასკოლო სასწავლო  გეგმაში. შესაბამისად. სასწავლო წლის დასასრულს სკოლის დირექციამ, სკოლის სტრუქტურული ერთეულების ჩართულობით მოახდინა წლის განმავლობაში განხორციელებული მუშაობის ყველა მიმართულებით ინფორმაციის შეკრება, ანალიზი და სასკოლო პრიორიტეტების გათვალისწინებით მოამზადა წინამდებარე ანგარიში. სასწავლო-სააღმზრდელო პროგრამები, რომელიც  დაგეგმილი იყო აღნიშნულ სასწავლო წელს, შესრულდა სასწავლო წელს აქტიურად მიმდინარებდა მონიტორინგი,გაკვეთილებზე დასწრება, საგანმანათლებლო პროცესის დიაგნოსტირება და სწავლების ხარისხის შეფასება.

 შპს სკოლა XXI საუკუნეში სწავლება მიმდინარეობს ქართულ ენაზე , ერთ ცვლაში, საბაზო და საშუალო საფეხურებზე.

 მიმდინარე სასწავლო წელს შპს სკოლა XXI საუკუნემ სასწავლო პროცესი დაიწყო 106 მოსწავლით, რის შედეგად დაკომპლექტდა 6 სადამრიგებლო კლასი: საბაზო საფეხურზე - 3 კლასი; საშუალო საფეხურზე - 3 კლასი.

სასწავლო წელი სკოლამ დაასრულა 138 მოსწავლით. 2023-2024 სასწავლო წელს სკოლა დაამთავრა 22 მე-12 კლასელმა მოსწავლემ

 სასწავლო პროცესი სკოლაში მიმდინარეობდა შეუფერხებლად დადგენილი კანონმდებლობის შესაბამისად.

შპს სკოლა XXI საუკუნის მუშაობის ძირითადი პრიორიტეტებია:

* უსაფრთხო, ორგანიზებული გარემოს უზრუნველყოფა
* სასწავლო პროცესის ხარისხის ამაღლება
* ადამიანური რესურსების განვითარება
* სასკოლო ცხოვრებაში მშობელთა ჩართულობა
* მატერიალურ-ტექნიკური ბაზის გაუმჯობესება

უსაფრთხო, ორგანიზებული გარემოს უზრუნველყოფის მხრივ სკოლა ახორციელებს საზოგადოებრივი წესრიგის დაცვას, რის გამოც სკოლაში შემუშავებულია „უსაფრთხოებისა და საზოგადოებრივი წესრიგის დაცვის წესი და პირობები“, რომელიც ადგენს სკოლაში განხორციელებულ პრევენციულ და უსაფრთხოებისა და საზოგადოებრივი წესრიგის დარღვევის შემთხვევაში განხორციელებულ ღონისძიებებს „ზოგადსაგანმანათლებლო დაწესებულებაში უსაფრთხოებისა და საზოგადოებრივი წესრიგის დაცვის წესისა და პირობების დამტკიცების შესახებ “ საქართველოს განათლების, მეცნიერების, კულტურისა და სპორტის მინისტრრის 2019 წლის 29 იანვრის N06/ნ ბრძანების, ასევე საქართველოს განათლების, მეცნიერების, კულტურისა და სპორტის მინისტრის ბრძანება 77/ნ 2021 წლის 3 სექტემბრის ცვლილებების შესაბამისად.

 ასევე სკოლას საქართველოს შინაგან საქმეთა სამინისტროს სახელმწიფო საქვეუწყებო დაწესებულება-საგანგებო სიტუაციების მართვის სამსახურთან შეთანხმებული აქვს „სკოლის საგანგებო მართვის გეგმა“, რომლის ფარგლებში შემუშავებულია სახანძრო უსაფრთხოების, მიწისძვრისა და დატბორვის დროს რეაგირების წესები. სკოლაში შექმნილია საგანგებო შტაბი, რომელსაც ევალება დაიცვას სკოლაში თანამშრომელთა და მოსწავლეთა უსაფრთხოება. სკოლაში თვალსაჩინო ადგილზე გამოკრულია საგანგებო სიტუაციების სამსახურის ნომერი (112)

 შპს სკოლა XXI საუკუნის დირექტორის მიმართვის საფუძველზე სკოლის შენობას

საქ.მთავრობის 16.01.2023 N14 დადგენილების მიხედვით ჩაუტარდა ექსპერტიზა 13006- ვიზუალური დათვალიერების საფუძველზე შენობა-ნაგებობის ტექნიკური მდგომარეობის დადგენის მიზნით.

ლევან სამხარაულის სახელობის სასამართლო ექსპერტიზის ეროვნული ბიუროს

ექსპერტიზის N003728624 დასკვნის მიხედვით ნაგებობის მდგომარეობა

ჩაითვალა დამაკმაყოფილებლად.

 სკოლაში მოსწავლეებისთვის ცნობილი იყო სკოლაში მიღებული ქცევის წესები და თუ რა შედეგები მოჰყვებოდა გაკვეთილის თვითნებურად გაცდენას ან სხვა დისციპლინურ გადაცდომას.

 სკოლაში მაღალია მოსწავლეთა უსაფრთხოების ხარისხი, კერძოდ, დილის 9 საათზე, მოსწავლეთა და თანამშრომელთა შემოსვლის შემდეგ იკეტება სკოლის კარი, რომელთანაც დგას მორიგე მასწავლებელი. სკოლის გარე და შიდა პერიმეტრზე დამონტაჟებულია 10 ვიდეოკამერა, სკოლას ჰყავს სკოლის უსაფრთხოებაზე პასუხისმგებელი პირი , ასევე წლის განმავლობაში შედგენილი იყო მასწავლებელთა მორიგეობის განრიგი, რის მეშვეობითაც ხორციელდებოდა სკოლაში მოსწავლეთა, მასწავლებელთა, შემოსული სტუმრებისა და პერსონალის სკოლაში შემოსვლა/გასვლის კონტროლი.

 სასწავლო წლის დასაწყისში კლასის დამრიგებლებს ჩაუტარდათ საინფორმაციო შეხვედრა, რომელზეც კიდევ ერთხელ გაეცნოთ ეროვნული სასწავლო გეგმით გათვალისწინებული მათი როგორც დამრიგებლის მოვალეობები, სადამრიგებლო კლასებთან მუშაობის წესები. მოსწავლეთა დასწრების კონტროლი ხორციელდებოდა კლასების დამრიგებლების მიერ. ასევე, დამრიგებლების მიერ მიმდინარეობდა მოსწავლეთა გაცდენების შესახებ ინფორმაციის მშობლებისათვის გაცნობა და მოსალოდნელი უარყოფითი შედეგების შესახებ ინფორმირება.

აღსანიშნავია, რომ სასწავლო წლის დასაწყისში მშობლებს შესაბამისი კლასის დამრიგებელმა გააცნო სასკოლო სასწავლო გეგმა, შინაგანაწესი, მოსწავლეთა შეფასების სისტემა და სხვა სასკოლო ცხოვრებისათვის მნიშვნელოვანი საკითხები. დამრიგებელი თითოეულ მშობელს  სისტემურად აწვდიდა ინფორმაციას შვილის მიღწევებზე და ყოფაქცევაზე. სკოლას გააჩნია ელექტრონული ჟურნალი, რის მეშვეობითაც მშობლისთვის გამარტივებულია შვილის აკადემიური მოსწრებისა და გაცდენების თვალყურის დევნება. მშობლების სასკოლო ცხოვრებაში ჩართულობის მხრივ სკოლაში შემუშავებულია მშობლის ინფორმირებისა და სასკოლო ცხოვრებაში მათი ჩართულობის წესი.

 სააღმზრდელო პროგრამები, რომელიც შეიმუშავეს დამრიგებლებმა, ითვალისწინებდა მოსწავლეთა ინტერესებს.

 აკადემიური შეფასებების გაუმჯობესების მიზნით სკოლაში გაკვეთილების დამთავრების შემდეგ ინიშნებოდა დამატებითი მეცადინეობები , შემუშავებულია რემედიაციის პროგრამა იმ მოსწავლეებისათვის, რომელთაც სჭირდებოდათ დახმარება ამა თუ იმ საგანში. აღნიშნულმა ქმედებებმა ხელი შეუწყო მოსწავლეთა ცოდნის გაღრმავებას და პასუხისმგებლობის ამაღლებას.

2023-2024 სასწავლო წელს სკოლაში ფუნქციონირებდა 4 საგნობრივი კათედრა:

     ქართული ენა და ლიტერატურის;

 უცხოური ენების;

 საბუნებისმეტყველო მეცნიერებების და მათემატიკის;

  საზოგადოებრივი მეცნიერებებისა და ფიზიკური და ესთეტიკური აღზრდის;

სასწავლო წლის დასაწყისშივე მოხდა კათედრის თავმჯდომარეების არჩევა. შემუშავებულ იქნა კათედრების მუშაობის გეგმა, გაკეთდა ყველა კათედრის ანალიზი, დაიგეგმა პრიორიტეტული მიმართულებები კათედრების მუშაობაში. შერჩეულ იქნა სახელმძღვანელოები და დამატებითი ლიტერატურა კათედრებისათვის. შეთანხმებულ იქნა შეფასების კომპონენტები კათედრების მიხედვით. შემუშავებულ იქნა ღონისძიებების ნუსხა, რომელიც კათედრის წევრებს წლის განმავლობაში უნდა განეხორციელებინათ. გამოიკვეთა შემდეგი პრიორიტეტეტული მიმართულებები:

  საგნობრივი ჯგუფში შემავალი საგნების სწავლების კოორდინაცია;

  ერთმანეთისათვის გამოცდილების გაზიარება;

  პროფესიული განვითარების გზების დასახვა;

  წარმატების წინაპირობის განსაზღვრა და პრობლემის გადაჭრის გზების ძიება.

წლის განმავლობაში ჩატარდება კათედრის სხდომები, განხორციელდება სხვადასხვა ღონისძიებები, პროექტები. კათედრები აქტიურად მუშაობენ სწავლების ხარისხის ამაღლებისათვის.

2023-2024 სასწავლო წელს მიმდინარეობდა სასწავლო პროცესის შიდა შეფასება -მონიტორინგი. სასწავლო პროცესის მონიტორინგის პროცესში ჩართულები იყვნენ სკოლის დირექტორი,დირექტორის მოადგილე(სასწავლო ნაწილის გამგე), ხარისხის მართვის მენეჯერი, საგნობრივი კათედრების თავმჯდომარეები.

შიდა შეფასება მიმართული იყო ძლიერი მხარეების შესანარჩუნებლად, სუსტი მხარეების და არსებული ხარვეზების აღმოსაფხვრელად და ტარდებოდა სწავლა/სწავლების ხარისხის უზრუნველყოფის, გაუმჯობესების და განვითარების მიზნით. სკოლის მასწავლებლები ჩართულები არიან პროფესიული განვითარების სქემაში და ზრუნავენ თვითგანვითარებაზე. სკოლაც თავის მხრივ მაქსიმალურად ცდილობს შეუწყოს ხელი მასწავლებელთა პროფესიულ ზრდას და კვალიფიკაციის ამაღლებას. სკოლის მასწავლებლები ესწრებოდნენ სხვადასხვა სემინარებსა და ტრენინგებს. (იხ. შპს სკოლა XXI საუკუნის ხარისხის მართვის მენეჯერის 2023-2024 სასწავლო წლის ანგარიში)

2023-2024 სასწ.წელს სკოლას ჰყავდა 1 წამყვანი, 15 უფროსი, 4 მოწვეული და ერთი მაძიებელი მასწავლებელი.

* აღსანიშნავია. რომ სკოლა აქტიურად აგრძელებს სხვადასხვა პროექტებში ჩართულობას
* მონაწილეობის მიღება გააგრძელა სოციალურად დაუცველი ბავშვების განათლების ამაღლების პროგრამაში,
* ჩავერთეთ თავდაცვის სამინისტროსა და განათლების სამინისტროს ერთობლივ პროექტში ,,ჩვენი ჯარი“. პროექტის ფარგლებში სკოლას ესტუმრნენ ქ.ქუთაისის საჯარისო N3 ქვედანაყოფის უმცროსი სერჟანტი ვლადიმერ ჩიხლაძე და სერჟანტი ნუგზარ დარჩიძე.
* გვაქვს გაფორმებული ხელშეკრულება საქართველოს „წითელ ჯვართან“
* გაფორმებულია მემორანდუმი ქ.ქუთაისის N8 საქალაქო ბიბლიოთეკასთან, სადაც სკოლა ატარებს სხვადასხვა სახის ღონისძიებებს.
* სკოლის მოსწავლეები ეწვივნენ ახალგაზრდა იურისტთა ასოციაციას. სტუმრობის მიზანი იყო, მოზარდებში ნაადრევ ქორწინებასა და ნარკოტიკულ ნივთიერებების შესახებ ცნობიერების ამაღლება.აღნიშნულ საკითხებზე მათ გაესაუბრა საია-ს თავმჯდომარე, ბატონი ზაალ გორგიძე.
* წყლის საერთაშორისო დაცვის დღესთან დაკავშირებით შპს სკოლა XXI საუკუნის მოსწავლეები და მასწავლებლები ეწვივნენ ქ.წყალტუბოს თერმული წყლებს წყარო N6.
* ასევე სკოლის მოსწავლეები და მასწავლებელი ესტუმრნენ ვანის ოთარ ლორთქიფანიძის სახელობის მუზეუმს, სადაც მოსწავლეები გაეცნენ ვანის როგორც რელიგიური ცენტრის მნიშვნელობას კოლხეთის სამეფოში.
* სკოლის მოსწავლეები და მასწავლებლები ეწვივნენ ქ.ქუთაისის აკაკი წერეთლის სახელობის სახელმწიფო უნივერსიტეტის ბიოლოგიის ფაკულტეტის ზოოლოგიის მუზეუმს. სადაც მოსწავლეები გაეცნენ უხერხემლო და ხერხემლიანი ცხოველების აგებულებას ,სხვადასხვა ანომალიებს .

გარდა აღნიშნული ღონისძიებებისა სკოლაში ჩატარდა მრავალი შიდა სასკოლო თუ საგნობრივი ღონისძიება.

 მატერიალურ-ტექნიკური ბაზის გაუმჯობესების მხრივ 2023-2024 სასწავლო წლის სამოქმედო გეგმის თანახმად ქვემოთ ჩამოთვლილია ის აქტივობები, რომლებიც შესრულდა მიმდინარე სასწავლო წელს:

სკოლის შენობას ჩაუტარდა გეგმიური და არაგეგმიური სარემონტო სამუშაოები.

1. შეიცვალა ლამინირებული იატაკი სკოლის შემოსასვლელში პირველ სართულზე, მე-2 სართულის ფოიეში და 2 საკლასო ოთახში .

 2. ყველა საკლასო ოთახში შეიცვალა ხის ფანჯრები მეტალოპლასტმასის ფანჯრებით

 3. გაილესა სკოლის შენობის მე-2 სართულის ფასადი მთლიანად.

 4.სკოლის ბიბლიოთეკა შეივსო ახალი წიგნადი ფონდით

 5. საბუნებისმეტყველო ლაბორატორიაში შევიძინეთ რეაქტივები ცდებისათვის.

 6. დამონტაჟდა ამწოვი კარადა

 7. ასევე ლაბორატორიაში სადემონსტრაციო მაგიდის სამუშაო ზედაპირს გადაეკრა ტუტე-მჟავა-თერმომედეგი მასალა.

 8. სკოლაში სისტემატურად ივსება სანიტარულ-ჰიგიენური საშუალებები.

2024 წლის 17 ივნისს სკოლაში ზოგადსაგანმანათლებლო დაწესებულებების ავტორიზაციის სტანდარტებთან შესაბამისობის დადგენის მიზნით განხორციელდა გეგმიური მონიტორინგი სსიპ- განათლების ხარისხის განვითარების ეროვნული ცენტრის დირექტორის 2024 წლის 10 აპრილის N412815 ბრძანების საფუძველზე. წარმოების საფუძველი 07.06.2024 წლის N MES 3 24 0000638816. ექსპერტების ჯგუფს ევალებოდათ საბაზო და საშუალო საფეხურის კურიკულუმის შესაბამისობის შეფასება „საქართველოს განათლებისა და მეცნიერების მინისტრის 2010 წლის 1 ოქტომბრის №99/ნ ბრძანებით დამტკიცებული ,,საგანმანათლებლო დაწესებულებების ავტორიზაციის დებულების“ მე-5 მუხლის პირველი პუნქტის „ბ“ ქვეპუნქტით განსაზღვრულ ავტორიზაციის სტანდარტთან.

 საგნობრივი ექსპერტები ონლაინ რეჟიმში გაესაუბრენ მასწავლებლებს ,რათა მოეპოვებინათ მათთვის საჭირო ინფორმაცია მეორე სტანდარტთან დაკავშირებით. წარმოების ფარგლებში საგნობრივმა ექსპერტებმა განახორციელეს სასწავლო პროცესში გამოყენებული კურიკულუმით განსაზღვრული სასწავლო რესურსების, ასევე, ადამიანური რესურსის (პედაგოგები) კვალიფიკაციის შესაბამისობის დადგენა მოქმედ კანონმდებლობასთან.

 ვიზიტის ბოლოს, ექსპერტებმა მიაწოდეს ინფორმაცია სკოლის წარმომადგენლებს იმ მიგნებების შესახებ, რომელიც სამუშაო პროცესში გამოიკვეთა.

 სკოლამ გაითვალისწინა მიღებული რჩევები და გაითვალისწინებს შემდგომი მუშაობისთვის.

 ზემოთ აღნიშნულიდან გამომდინარე 2023-2024 სასწვლო წლის მუშაობა შეფასდა დამაკმაყოფილებლად.